钦定古今图书集成/明伦汇编/氏族典/第377卷 > 《凌迪知万姓统谱》 > 孔琇之
## 钦定古今图书集成/明伦汇编/氏族典/第377卷 > 《凌迪知万姓统谱》 > 孔琇之

按《南齐书孔琇之传》：“琇之，会稽山阴人。祖季恭，光禄
大夫。父灵运，著作郎。琇之初为国子生，举孝廉，除卫
军行参军、员外郎、尚书三公郎，出为乌程令，有吏能。
还迁通直郎，补吴令，迁尚书左丞，转前军将军，兼少
府，迁骁骑将军，出为宁朔将军、高宗冠军征卤长史、
江夏内史，还为正员常侍，兼左民尚书、廷尉卿，出为”
临海太守，除辅国将军，监吴兴郡，寻拜太守。隆昌元
年，迁为宁朔将军、晋熙王冠军长史、行郢州事、江夏
内史，未拜卒。